Louis Kasekende

Louis A. Kasekende (født 29. august 1959 i Kampala) er en ugandisk økonom som er visesentralbanksjef i Ugandas bank. Han har hatt denne stillingen siden 2010, og har også hatt samme stilling tidligere, fra 1999 til 2002.New Vision - Kasekende is BOU deputy governor, besøkt 26. april 2016.  

 Utdanning og yrkeserfaring 
Kasekende har en Bachelor of Arts innen samfunnsøkonomi fra Makerere University i Kampala, som er landets eldste universitet. I tillegg har han en Master of Arts-grad og en Filosofisk doktorgrad (Ph.D) fra University of Manchester.Daily Monitor - Kasekende bounces back as No. 2 at central bank (arkivert), besøkt 26. april 2016. Mens han studerte i Manchester underviste han også i økonometri der.African Development Bank - Louis Kasekende (arkivert), besøkt 27. april 2016. 

Fra 1991 til 1996 jobbet han som foreleser på deltid ved Makerere University. Han begynte å jobbe i sentralbanken i 1986, og var direktør for forskningsavdelingen fra 1992 til 1994, og daglig leder (executive director) for forskning og policy fra 1994 til 1999. Han var visesentralbanksjef fra 1999 til 2002. 

I 2002 ble han utnevnt til å jobbe for Verdensbanken.New Rules - Louis A. Kasekende , besøkt 27. april 2016. Der jobbet han fram til 2004, som daglig leder (executive director) for Afrika Gruppe 1, slik at han representerte 22 afrikanske land i Verdensbanken. I november 2004 gikk han tilbake til sentralbanken, og var visesentralbanksjef fram til april 2006. Fra mai 2006 til 2009 jobbet han for Den afrikanske utviklingsbanken (African Development Bank) som sjeføkonom, og jobbet der særlig med å hjelpe afrikanske land med å takle finanskrisen.

I januar 2010 ble han igjen utnevnt til visesentralbanksjef, for 5 år.  

 Referanser 

 Eksterne lenker 
 Presentasjon hos Afrikabanken
 Presentasjon hos Verdensbanken

Kategori:Sentralbanksjefer
Kategori:Ugandiske økonomer
Kategori:Personer fra Kampala
Kategori:Fødsler i 1959